Meksika g‘arbida turistik avtobusning benzin tashuvchi mashina bilan to‘qnashib ketishi oqibatida kamida 29 kishi halok bo‘ldi va to‘qqiz inson jarohatlandi. Bu haqda mamlakatning Michoakan shtati yong‘in-qutqaruv xizmati xabar berdi. Yo‘l-transport hodisasi Michoakan va Gerrero shtatlari chegarasidagi trassada ro‘y bergan. Tergov ma’lumotlariga ko‘ra, ikki mashina yuzma-yuz to‘qnashib ketgan, shundan so‘ng yong‘in yuz bergan.